מרדכי לייב רובין

הרב מרדכי לייב רובין (תרל"א, 1871 – ג' בתמוז תרפ"ט, 1929) היה ראב"ד העדה החרדית בירושלים.

קורותיו

נולד בליטא. למד בישיבת סלבודקה. בשנת תרנ"א (1891) עלה לארץ ישראל והתיישב בירושלים. זמן קצר לאחר עלייתו נכנס ללמוד בישיבת אור חדש בירושלים, שהקימו תלמידי רבי שמחה זיסל זיו, 'הסבא מקלם'.

בשנת תרס"ד (1904) החל לכהן כרבה של המושבה עקרון. כעבור ארבע שנות רבנות בעקרון שב לירושלים כדי לשמש רב ומו"ץ בשכונת ימין משה. בכנסייה הגדולה הראשונה, שנערכה בשנת תרפ"ג בווינה, עמד בראש משלחת אגודת ישראל הירושלמית.

בשנת תרפ"ד (1924) התמנה כראב"ד העדה החרדית בירושלים. כיהן בתפקידו עד פטירתו בתמוז תרפ"ט. הובא לקבורה בבית הקברות בהר הזיתים. חתנו הוא הרב רפאל קצנלבוגן.

אנשי העלייה הראשונה
רבנים ליטאים
בוגרי ישיבת כנסת ישראל (סלבודקה)
דייני העדה החרדית
רבנים ביישוב
יהודים הקבורים בהר הזיתים: חלקת הנביאים
רבני יישובים
אבות בתי דין
ארץ-ישראלים שנולדו ב-1871
ארץ-ישראלים שנפטרו ב-1929